[{"text_idx": "#000001", "text": "Bydd cannoedd o bobl wedi eu gwisgo fel y canwr yn dod ynghyd gydag ambell un dewr yn dynwared eu harwr yn canu. Ymhlith yr Elvisiaid eleni bydd 'na wyneb cyfarwydd i wylwyr S4C. Yn o\u0302l y dyn tywydd Chris Jones, mae'r rhagolygon yn dda ar gyfer yr W\u0302yl:"}, {"text_idx": "#000002", "text": "Yn syml iawn, bach o hwyl yw'r w\u0302yl. Cyfle i chwerthin a chanu a cheisio dynwared a byw fel Elvis am benwythnos. Ond mae 'na bobl o bedwar ben byd yn dod i Borthcawl bob blwyddyn ac mae'r w\u0302yl wedi tyfu'n enfawr ers y dyddiau cynnar, felly ma' hynny yn dweud rhywbeth am boblogrwydd a dylanwad Elvis fel canwr ac fel eicon."}, {"text_idx": "#000003", "text": "Dianc o fywyd go iawn am benwythnos ac ail fyw cyfnod unigryw ag arloesol......a'r cyfan yng Nghymru. Ac eleni, am y tro cyntaf, mae 'na gyngerdd arbennig Cymreig yn Theatr y Pafiliwn."}, {"text_idx": "#000004", "text": "Wrth dyfu lan yn Aberaeron, o'dd mam a dad yn chwarae recordiau trwy'r amser, gan gynnwys recordiau Elvis. Dyna pryd nes i ddechrau gwrando go iawn ac yn gwerthfawrogi ei gerddoriaeth a'i ddelwedd, ac yna yn hwyrach ei ffilmiau. Felly ers yn gynnar iawn mae Elvis wedi bod yn rhan o'm mywyd i."}, {"text_idx": "#000005", "text": "Disgrifiad o\u2019r llun, \"Cymylau duon dros y Preseli!\" Chris yn dynwared ei arwr"}, {"text_idx": "#000006", "text": "O ran y gerddoriaeth, mae'n well i gyfuniad o'r cyfnod cynnar, sef y 50au hwyr a'r 60au cynnar, a chyfnod y come back special yn 1968. Mae 'na ambell un o'i ffilmiau wedi aros yn y cof a rhai caneuon o'r cyfnod hwyrach, ond dwi ddim gymaint a\u0302 hynny o ffan o'r blynyddoedd Las Vegas."}, {"text_idx": "#000007", "text": "Yn anffodus, dwi ddim wedi cael y cyfle hyd yma i ymweld a'i gartre yn Graceland . Rwy'n gobeithio mynd rhyw ddiwrnod wrth gwrs, ac i lefydd fel Nashville hefyd, gan fod cerddoriaeth a dylanwad Elvis yn gryf iawn yno. Y peryg yw mai atyniad twristiaeth, corfforaethol yw Graceland erbyn hyn!"}, {"text_idx": "#000009", "text": "Ac wrth gwrs, ei gerddoriaeth - ysgafn, catchy, gwanhaol, efo'i lais unigryw."}, {"text_idx": "#000010", "text": "Dwi wedi canu karaoke nifer o weithiau dros y blynyddoedd ac yn ffansio fy hun fel rhyw ddynwaredwr, ond tro yma, yng nghystadleuaeth dynwaredwyr Elvis ar ddiwrnod cyntaf yr w\u0302yl, mi fyddai yn gorfod bod o ddifri, a gwisgo a swnio gymaint a\u0302 phosib fel y dyn ei hun."}, {"text_idx": "#000011", "text": "Mae'n gystadleuaeth serious! Mae gen i gyfuniad o nerfau, methu credu mod i yn mynd i ganu ar lwyfan fel Elvis, a rhyw edrych ymlaen at gael gwireddu breuddwyd go iawn... o'r diwedd!"}, {"text_idx": "#000014", "text": "'Se'n i' wrth fy modd yn cyflwyno'r tywydd ar S4C yn fy ngwisg Elvis. Ond dwi'n meddwl base ni'n cael stw\u0302r gan S4C a gan rhai o'r gwylwyr! Rhywbeth difrifol yw'r tywydd i ni'r Cymry!"}, {"text_idx": "#000022", "text": "Ras drwy Kenya yn 'ehangu bywyd'"}, {"text_idx": "#000023", "text": "Ifan Phillips a'i bositifrwydd i'r dyfodol"}, {"text_idx": "#000025", "text": "Siarad am dy ffydd? Haws dweud na gwneud!"}]